钦定古今图书集成/历象汇编/庶征典/第006卷 > 《春秋纬》 > 《潜潭巴》
## 钦定古今图书集成/历象汇编/庶征典/第006卷 > 《春秋纬》 > 《潜潭巴》

“火从井出”，有贤士，从人起。

君德应阳，君臣得道叶度，则日含王字。“含王字”者，日
中有王字也。王者德象，日光所照，无不及也君德应阳，则醴泉出。又旅星得，则醴泉出。

《里社鸣》。此里有圣人。其呴百姓归之。

《疾风拔木》，谗臣恣，忠臣辱。

天赤，有大风，发屋折木，兵大起，行千里。

虹五色迭至，照于宫殿，有兵革之事。

“异”之为言怪也，谓先发感动。

女子化为丈夫，贤人去位君独居。丈夫化为女子，“阴
气淖，小人聚。”

“宫有牛鸣政教衰，诸侯相并。”牛，兵之符也。

《枉矢黑》，军士不勇，疾流肿。